**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVI**  **Број 17** | **Прокупље**  **13. Април**  **2024.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 32. тачка 15. а у вези члана 66. Закона о локалној самоуправи („Службени гласник Републике Србије“, бр. 129/07, 83/14 – др. закон, 101/16 – др. закон, 47/18 и 111/2021-др.закон), члана 33. став 1. Закона о јавном дугу („Службени гласник Републике Србије“, бр. 61/05, 107/09, 78/11, 68/15, 95/18, 91/19 и 149/20), члана 41. став 3. тачка 6. Статута Града Прокупља (“Службени лист Града Прокупља“, број 15/2018) и претходно прибављене сагласности о дугорочном кредитном задуживању од Министарства финансија Републике Србије, број: 00026236 2024 10520 003 000 427 000 од 02. априла 2024. године, Скупштина Града Прокупља на седници одржаној дана 12.04.2024.године , донела је:

**ОДЛУКУ**

**О ДУГОРОЧНОМ КРЕДИТНОМ ЗАДУЖИВАЊУ**

**ГРАДА ПРОКУПЉА**

Члан 1.

Овом одлуком одобрава се дугорочно кредитно задуживање Града Прокупља на финансијском тржишту у укупном износу од 285.000.000,00 динара ради финансирања капиталних пројеката, са роком отплате кредита у периоду не дужем од 5 година.

Члан 2.

Град Прокупље задужиће се по најповољнијим условима, у складу са начелима Закона о јавним набавкама.

Члан 3.

Комисија именована од стране Градоначелника града Прокупља извршиће испитивање финансијског тржишта и након добијања понуда пословних банака извршити избор најповољније понуде.

Члан 4.

Задуживање из члана 1. ове одлуке извршиће се закључивањем уговора између пословне банке која понуди најбоље услове и Града Прокупља.

Члан 5.

Овлашћује се градоначелник Града Прокупља да у име Града Прокупља закључи уговор о задуживању са изабраном пословном банком.

Члан 6.

Средства прибављена од пословне банке на основу закљученог уговора из члана 4. ове одлуке користиће се наменски за финансирање капиталних пројеката.

Члан 7.

Средства за благовремено и уредно измирење обавеза по закљученом уговору обезбеђиваће се Одлукама о буџету града Прокупља за године у којима доспевају наведене обавезе.

Члан 8.

Ова одлука ступа на снагу наредног дана од дана објављивања у „Службеном листу Града Прокупља“.

Број: 06-41/2024-02

У Прокупљу, дана 12.04.2024.године

СКУПШТИНА ГРАДА ПРОКУПЉА

ПРЕДСЕДНИК

СКУПШТИНЕ ГРАДА

Дејан Лазић с.р.

***С а д р ж а ј***

***1.Одлука о дугорочном кредитном задуживању града Прокупља.............1-2***



Издавач**:** *Скупштина града Прокупља*

**Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*